শেহতীয়াকৈ ১৬ জুলাই তাৰিখে IOP Publishing নামৰ বিখ্যাত গৱেষণাধৰ্মী জাৰ্নেল খনত ইংলেণ্ডৰ পাঁচজনীয়া এদল গৱেষকে ব্ৰহ্মপুত্ৰ, গংগা আৰু মেঘনা বেচিনৰ ওপৰত জলবায়ু পৰিৱৰ্তনৰ ফলত কেনেকৈ প্ৰভাৱ পৰিব সেই সম্পৰ্কে বিস্তাৰিতভাৱে নিজৰ গৱেষণা পত্ৰ প্ৰকাশ কৰিছে। বৰ স্পষ্টকৈ কৈছে যে আগন্তুক দিনত ব্ৰহ্মপুত্ৰৰ ফলত ন ন অঞ্চলত বানপানীৰ প্ৰকোপ বৃদ্ধি পাব। কোনো দিন বানপানীত আক্ৰান্ত নোহোৱা ঠাই ভৱিষ্যতে বানপানীৰ ফলত বিধ্বস্ত হোৱা সম্ভাৱনা ব্যক্ত কৰিছে।